Avengers: Endgame Sudah Atasi Kutipan Asal Avatar
Jangan terkejut, Avengers: Endgame masih belum berjaya mengatasi kutipan sebenar filem Avatar, cuma filem Marvel itu telah berjaya mengatasi kutipan asal Avatar, yang mana kutipan tersebut tidak termasuk kutipan tayangan semula Avatar pada Ogos 2010. Menurut sumber dari pengguna Reddit, Comrade_batman, kutipan terkini Avengers: Endgame telahpun mencecah $2,749,603,966 dolar, manakala kutipan Avatar sebelum ditayangkan semula pada 2010 adalah $2,749,064,328. (Anda boleh lihat gambar dibawah sebagai rujukan.) (Anda boleh lihat gambar dibawah sebagai rujukan.) Jika dilihat dari segi tayangan asal, secara rasminya Endgame telah mengatasi kutipan Avatar dengan perbezaan kutipan tiket sebanyak $539,638. Apapun, jika dinilai dari kutipan sebenar, Avengers: Endgame masih perlu mencari sekurang-kurangnya $38.3 juta dolar untuk mengatasi Avatar. Dengan tayangan semula pada 28 Jun ini, filem Marvel itu dilihat berpeluang untuk mengatasi rekod kutipan Avatar.  “Avatar re-release vs Endgame re-release”, barulah perlawanan yang adil bukan?